**PELASTUSLAITOKSELLE TOIMITETTAVA KOHDEKORTTI JA KOHDEPIIRROS**

# Ohje kohdekortin ja kohdepiirroksen laatimisesta

Länsi-Uudenmaan pelastuslaitoksen alueella kohdekortti ja kohdepiirros laaditaan kohteisiin, joissa on automaattinen paloilmoitin, automaattinen sammutuslaitteisto ja/tai palotekninen savunpoistojärjestelmä. Kohdekortti ja kohdepiirros laaditaan myös kohteista, joissa varastoidaan vaarallisia kemikaaleja pelastuslaitokselle tehtävän ilmoituksen mukaisesti. Pelastuslaitos käyttää kohdekorttia onnettomuustilanteissa.

Kohdetiedot koostuvat kahdesta dokumentista: kohdekortista ja kohdepiirroksesta.

Kohdekortti on ladattavissa erillisenä tiedostona pelastuslaitoksen internet-sivuilta.

Kohdepiirrokseen liittyvät piirrokset ja piirroksen ohjeistus on esitetty tässä dokumentissa.

# Kohdekortin ja kohdepiirroksen toimitus

Kohdekortti ja kohdepiirros toimitetaan osoitteeseen **tilannekeskus.lu(a)pelastustoimi.fi**

Kohdekortti toimitetaan word-dokumenttina.

Kohdepiirros toimitetaan PDF-muodossa.

**Säädösperusta**

Pelastuslaki (379/201) 12§ ja 82§, Laki pelastustoimen laitteista (10/2007).

# Kohdepiirroksessa esitettävät tiedot

Kohdepiirrosta tehtäessä on huomioitava seuraavat asiat:

* Kohdepiirroksen tulee olla A4- tai A3-kokoinen.

Fonttina esimerkiksi ”Arial” isoilla kirjaimilla. Fontin koko tulee olla luettavissa huomioiden arkkikoko.

* Kohdekortti tulee olla tallennettu valmiiksi niin, että auetessa sen tekstit ovat oikeinpäin.
* Kohdekuvan pohjana voidaan käyttää asemapiirrosta tai vastaavaa, mutta kaikki ylimääräiset (arkkitehtimerkinnät) viivat tulee poistaa (ennen kaikkea muistettava kortin nopea avautuminen).
* Rakennusta sivuavat kadut tai tiet on merkittävä (tiennimet) tai vaihtoehtoisesti kohde tulee yksilöidä esimerkiksi aluekarttaan.
* Piirrokseen tulee lisätä mittajana etäisyyden arviointia varten.
* Pohjoissuunta ylöspäin/yläviistoon.

# Lisätiedot

Kohdekortista tai kohdepiirroksesta antaa lisätietoja kohteen palotarkastaja tai päivystävä palotarkastaja. Yhteystiedot ovat löydettävissä pelastuslaitoksen internet-sivuilta.

|  |  |  |
| --- | --- | --- |
| **Merkki** | **Merkin tunniste** | **Lisätiedot** |
|  | Pelastuslaitoksen avainsäilö. | Ulkokuoreen ulko-oven avain ja tuulikaappiin tai paloilmoittimen viereen reittiavain (FA-ohje pelastuslaitoksen avainsäilöistä). |
|  | Paloilmoitinkeskus / paloilmoittimen alakeskus | Kuvan yhteyteen eriteltävä onko kyse pääkeskuksesta vai alakeskuksesta. |
|  | Paloilmoittimella suojatut alueet | Paloilmoittimella suojatut alueet väritetään sinisenharmaaksi. |
|  | Sprinklerikeskus | Vaihtoehtoinen merkki |
|  | Sprinklerin syöttö | Vaihtoehtoinen merkki |
|  | Sammutuslaitteistolla suojatut alueet | Sammutuslaitteistoilla suojatut alueet ympäröidään vaaleanpunaisella viivalla, jos kiinteistö osittain suojattu. |
|  | Savunpoiston laukaisukeskus / -painike | Merkin yhteyteen tarkennettava savunpoiston laukaisun vaikutusalue, jos sekaannuksen vaaraa. |
|  | Savunpoistoluukku | Eri savunpoistoalueet tai -lohkot voidaan erotella eri tunnuksin esim. SL1, SL2, jne. |
|  | Kaasusammutuslaitteistolla suojatut alueet |  |
|  | Palo-osaston raja | Merkin yhteyteen lisättävä teksti palo-osaston ominaisuuksista esim. EI30 tai EI60 |
|  | Nostolavalle suunniteltu nostopaikka | Nostolavalle varatussa paikassa on huomioitava, että paikan alla olevat rakenteet kestävät nostolavan painon sekä pistekuorman. Paikka varmistettava yhdessä pelastuslaitoksen kanssa. |
|  | Pohjoissuuntanuoli |  |
|  | Pelastustien kulkuväylä |  |
|  | Pelastustie |  |
|  | Pelastuslaitoksen sammutusreitti | Nuolen sisälle tarkennetaan ”Y”=ylös ja ”A”=alas tarvittaessa. |
|  | Vesiasema (sammutuksen lisävesi) | Kiinteistössä sijaitsevat palokunnan käyttöön suunnitellut vesiasemat sekä kiinteistössä olevat kunnan palovesilähteet. Merkkiin tulee liittää tarkempi kuvaus vesilähteestä. |
|  | Nousujohto (kuiva/märkä) |  |
|  | Kokoontumispaikka |  |
|  | Väestönsuoja |  |
|  | Kiinteät tikkaat | Esim. katolle johtavat ulkotikkaat |
|  | Ilmanvaihto - konehuone |  |
|  | Ilmanvaihto hätä -seis |  |
|  | Sähköpääkeskus / sähkökeskus |  |
|  | Pääkatkaisija: sähkö |  |
|  | Aurinkosähköjärjestelmä | Merkitään sekä aurinkopaneelien että aurinkosähköjärjestelmän erotuskytkimien sijainti. |
|  | Pääsulkuventtiili: kaasu | Merkin viereen tulee yksilöidä kaasu, jonka sulkua venttiili tarkoittaa. |
|  | Pääsulkuventtiili: öljy |  |
|  | Pääsulkuventtiili: vesi |  |
|  | Pääsulkuventtiili: paineilma |  |
|  | Pääsulkuventtiili: happi |  |
|  | Ei vettä sammutukseen | Kohteet, jossa veden käyttö sammutukseen ei sallittua. |
|  | Tekstit, muut pelastukseen liittyvät yleensä | Jos opastetta ei ole esitetty yllä olevissa. Punainen reuna, valkoinen tausta ja teksti mustalla isoin kirjaimin. |

|  |  |
| --- | --- |
| Vaaralliset aineet | |
|  | Syttyvä |
|  | Hapettava |
|  | Paineen alaiset kaasut |
|  | Ympäristölle vaaralliset kemikaalit |
|  | Räjähde |
|  | Syövyttävä |
|  | Välitön myrkyllisyys |
|  | Terveyshaitta |
|  | Säteilyvaara |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10.2.2023

NP

-

T, JLa




**Länsi**

**-**

**Uudenmaan pelastuslaitos**

**Västra Nylands räddningsverk**



Länsi-Uudenmaan pelastuslaitos Palomiehentie 1 02070 ESPOO Puh. 09 816 28699

Västra Nylands räddningsverk Brandmansvägen 1 02070 ESBO Tfn. 09 816 28699

Sähköposti: etunimi.sukunimi@pelastustoimi.fi E-post: förnamn.tillnamn@pelastustoimi.fi